David Warsofsky

David Matthew Warsofsky (sündinud 30. mail 1990 Marshfieldis, Massachusettsi osariigis) on USA jäähokimängija, kes mängib kaitsjana Saksamaa kõrgliiga klubis ERC Ingolstadt.

Aastatel 2008–2011 mängis ta Bostoni Ülikooli jäähokimeeskonnas.

2008. aastal valis St. Louis Blues ta NHL-i draftis 95. valikuna. 2010. aasta juunis kaubeldi Warsofsky mängijaõigused Boston Bruinsile. Hooajal 2010–11 debüteeris ta American Hockey League'is (AHL) Boston Bruinsi noorteklubis Providence Bruins. NHL-is debüteeris ta 19. detsembril 2013 mängus Buffalo Sabresi vastu. Esimese värava lõi ta sama aasta 28. detsembril mängus Ottawa Senatorsi vastu.

NHL-is on Warsofsky mänginud veel Pittsburgh Penguinsi, New Jersey Devilsi ja Colorado Avalanche'i meeskonnas, kuid kõikides klubides pääses ta väljakule keskmiselt 4–20 mängus hooaja jooksul. Enam sai ta mänguaega AHL-i klubides. 2017. aastal valiti ta AHL-i tähtede mängule.https://www.eliteprospects.com/player/17499/david-warsofsky (vaadatud 11.2.2022) Aastatel 2018–2021 mängis Warsofsky ainult AHL-i klubides, mängides kolme hooaja jooksul vastavalt Colorado Eaglesi, Wilkes-Barre/Scranton Penguinsi ja Chicago Wolvesi ridades.

2021. aasta juunis sõlmis ta üheaastase lepingu Ingolstadtiga."ERC completes defense with signing of Warsofsky". ERC Ingolstadt. 18.6.2021. Vaadatud 11.2.2022

2010. aastal tuli Warsofsky USA kuni 20-aastaste koondisega juunioride maailmameistriks. Ta on kuulunud USA jäähokikoondisse 2016. aasta maailmameistrivõistlustel ja 2022. aasta taliolümpiamängudel.

 Viited 

 Välislingid 
 David Warsofsky NHL.com lehel
 David Warsofsky hockeydb.com lehel

Kategooria:Ameerika Ühendriikide jäähokimängijad
Kategooria:Boston Bruinsi mängijad
Kategooria:Pittsburgh Penguinsi mängijad
Kategooria:New Jersey Devilsi mängijad
Kategooria:Colorado Avalanche'i mängijad
Kategooria:Sündinud 1990